Norsk Amatørteaterforbund

Knut Nærums "Peer" på Fagertun
2015-04-18 - 2015-04-26
Fagertun barne- og ungdomsteater setter opp PEER! – en fritt gjendiktet utgave av et relativt kjent stykke fra en annen stor dikter. Ikke at det stresser Knut Nærum noe særlig. Dette stykket passer også for voksne med «ibsenfobi».
Forestillingen spilles i tidsrommet 18. – 26. april 2015, på Skogglimt – Grindvoll.

Bjørndal med "ny" (!) Snøhvit!
2015-04-19 - 2015-04-26
Bjørndal barne- og ungdomsteater planlegger sin egen egen musikalversjon av Snøhvit. Forestillingen vil garantert by på overraskelser – slik har du ikke sett Snøhvit før!
De er i gang med øvelsene, og ser frem til å vise deg resultatet i april.
Søndag 19. april kl 18 – PREMIERE
Onsdag 22. april kl 18 *)
Fredag 24. april kl 18 *)
Lørdag 25. april kl 17
Søndag 26. april kl 15
*) Gruppas populære klassepakker vi være tilgjengelig for disse forestillingene
Bjørndal barne- og ungdomsteater ble etablert av lokale ildsjeler i 1996. Skuespillerne er barn og unge mellom 8 og 15 år. De første årene var det skuespillerne og instruktørene som selv skapte stykkene. Etter hvert har de tatt skrittet over i kjente (og mindre kjente) stykker skrevet av profesjonelle. Men alltid bearbeidet på sin egen måte. Fra den spede begynnelse på grendehuset har oppmerksomheten rundt teateret stadig økt. Nå fylles aulaen hvert eneste år til en eller flere forestillinger.
Tilbakemeldingene fra både publikum og presse har bare blitt bedre og bedre etter hvert som skuespillerne (og støttespillerne rundt) blir stadig mer erfarne. Teateret har fått bydelens kulturpris i 2002 og har mottatt støtte fra amatørteaterrådet. Våre skuespillere er brukt i andre sammenhenger av både NRK fjernsyn, radio, Kulturfestivalen, Middelalderfestivalen og i aksjonen “Lesestafetten”. Både Barne-TV, forfattere, byråd og kulturminister har gjestet forestillingene våre.

Bjørndal med «Snøhvit» som du aldri har sett henne
2015-04-19 - 2015-04-26
I april braker det løs med premiere på Bjørndal barne- og ungdomsteaters egen musikalversjon av Snøhvit. Forestillingen vil garantert by på overraskelser – slik har du ikke sett Snøhvit før!
Da Bjørndal barne- og ungdomsteater skulle bestemme repertoar for 2015, herjet det en Frozen-feber blant de unge skuespillerne. Kunne de “ta en Disney” og lage sin egen vri på et gammelt eventyr? Det gamle folkeeventyret om Snøhvit viste seg å ha potensiale: Rom for mange spennende roller og en tematikk som engasjerte. I April er det så premiere på en annerledes Snøhvit!
Historien om snøhvit
Lille prinsesse Snøhvit av Landet Her ønsker seg en ny mamma fordi den egentlige mora hennes er død. Og endelig en dag skjer det: Kongen kommer hjem med en ny kjæreste. Men denne stemora viser seg å være langt fra moderlig. Snarere mer morderlig. Hun er bare opptatt av å speile seg og være den vakreste i Landet Her. Og når Snøhvit plutselig seiler opp som konkurrent, og speilet kroner stedattera vakrest i Landet Her, må stemora gjøre tiltak. Hun må få Snøhvit ut av landet. Skal hun kaste henne ut? Eller gifte henne bort til en utenlandsk prins? Eller må hun gå hakket mer brutalt til verks? Stemora, Den Onde Hjelper og Den Grusomme Hjelper konspirerer, og Snøhvit ligger tynt an.
Heldigvis er skogene i Landet Her fulle av snille dyr, dverger og prinsesser i alle farger som vil hjelpe Snøhvit fra stemoras neglelagte klør. Og ser vi ikke snurten av en bråmodig prins mellom trærne? Eller er det bare en simpel bakersvenn? Det er ikke lett å se forskjell når kjærlighet gjør blind…
Forestillinger:
Søndag 19. april kl 18 – PREMIERE
Onsdag 22. april kl 18
Fredag 24. april kl 18
Lørdag 25. april kl 17
Søndag 26. april kl 15

"Nye kvinnestemmer" på Lillehammer
2015-04-23 - 2015-04-26
Lillehammer amatørteater presenterer “Nye kvinnestemmer” 23. april. Dette er et skuespill med brennhett og aktuelt tema.
Selv i dag opplever en minoritetsgruppe diskriminering; tvungen kastrasjon og brudd på menneskerettigheter. Det er mennesker som kjenner seg født i feil kropp og som ønsker å leve i det norske samfunnet med rett kjønnsidentitet uten kastrasjon.Helsevesenet i Norge har krevet at de som vil bytte juridisk kjønn i passet og ellers i samfunnet må gjennomgå, for mange, en tvungen kastrasjon ved Rikshospitalet.
I det meget aktuelle teaterstykket NYE KVINNESTEMMER blir det stilt spørsmål om HVA en EKTE KVINNE egentlig er?
Hvem BESTEMMER hvilket KJØNN du er?
Går det an å være BÅDE OG?
Lillehammer Amatørteater vil forsøke å svare på dette under forestillingene på Dølaheimen, First Hotel Breiseth, 23., 24,. 25. og 26. april 2015. Alle forestillingene begynner klokken 19:00 og varer i godt over en time.
Nye kvinnestemmer er skrevet av Janne Aasebø Johnsen og det er Helena Klaren som har regi.
Kontaktinformasjon:
Janne Aasebø Johnsen, 41 50 51 76, jannej@broadpark.no
Helena Klaren, 95 10 80 90, teater.leven@online.no
